More vat… | Perdebytjie se nes
July 3, 2016 perdebytjie	55 Comments
Perdeby,manlief en die drie Schnauchers weer die langpad Namibië toe.Dis twee dae se reis…net so amper 2000 kilometers.Dag een ry ons deur twee grensposte(Skilpadhek en Pioneer)tot in Tshotsha in Botswana en slaap daar in ‘n klein lodge met drie tente.Ons het al groot vriende geword met die bestuurderes van die klein juweeltjie en kan nie wag om haar weer te sien nie.Gewoonlik kook sy vir ons regte boerekos en kap ons ‘n botteltjie wyn saam met haar!
Die volgende dag is dit weer vroeg op en dan deur die twee grensposte…een uit Botswana uit en een in Namibië in.Dis nogal ‘n hele riekmeroul met die honde,want die regte sertifikate,staatsveeartsstempels en wat ookal,moet voorgelê word.Soms is dit ‘n nagmerrie en sukkel ons met die burokrasie,maar mens bly maar rustig,glimlag en maak asof jy heeldag tyd het.
Dan is dit Gobabis vir lekker koffie en brandstof en dan lok Windhoek,Okahandja,Karibib,Usakos en vyftig kilometer van die see af,begin die Schnauchers te tjank,want Swakopmund lê in die verte!
Daardie laaste ent is die langste!
Perdeby sal oor ‘n paar dae weer hier rond zoem.Mooibly tot dan!
Previous PostMooiste katte!Next PostRooi rooier rooiste…
55 thoughts on “More vat…”
‘amper 2000 kilometer’ ?? 🙂 🙂 Dat is voor ons bijna een wereldreis!
Jip,Paul.Afstande is baie groot en ons ry maklik 12 ure aanmekaar.Ons maak darem beurte om te bestuur.Jy ry ure voor jy by die volgende dorpie kom,veral in Botswana.
Sjoe, julle ry baie ver op een dag… Voorspoedige reis – ek sien uit na die foto’s!
Dit is maar vêr,maar ons gesels lekker,luister mooi musiek en stop darem soms vir ‘n piekniek langs die pad.Sal sien of ek foto’s neem..wil bietjie russss!
Geniet van jullie trip. Ben in 2010 in Namibië geweest. Succes!
Baie dankie,Joke…pragtige land,ons ander tuiste!
Geniet en veilig wees
Dankie en mag dit gou met jou beter gaan.
Ek was beindruk Dina (wel ek was reeds voorheen, net nog meer) toe ek hoor dat jy en die Shumachers die lang pad vat – was dit in ‘n Ferrari? Maar toe lees ek maar weer…
Hehe,Abrie,ek dink nie ‘n Ferrari sal dit maak deur Botswana met al sy donkies en diere wat heeltyd op die pad staan nie!Ons is darem veilig hierdiekant na twee dae op die pad.
Bly julle is veilig. Ek wag onjaloers op jou nuwe fotos 🙂 no pressure 😉
Rus en geniet dit. Kan nie dink, dat ons, nie baie mooi foto´s te siene gaan kry nie. Kom veilig tuis!
Voorspoedige reis en geniet dit. Ek sien op vir so very ry deesdae selfs Kaap toe. Maar teen die tyd doen jy die vorbereidings al in jou slaap.Selfs ver vlieg maak my moeg
Ek moet sê,dis soms vir my ook te veel,maar as ek eers oppad is,is dit lekker!
Veilige reis vir julle, ek sien uit na die foto’s. Julle gaan daar by my familie in Gobabis en Windhoek verbyry!
Ek het vir hulle gewaai,so in die verbygaan!
Erens was ek vas aan die slaap. Wanneer het die twee schnauzies drie geword?
My dogter is Sjina toe vir ‘n tydjie en haar brakkie is nou by ons.So jy het darem nie iets gemis nie.Dit het so twee maande terug gebeur.
Ik hoop dat je ook nog foto,s laat zien van jullie avontuur. Het lijkt me heel bijzonder.
2000 kilometer ? Nou dat is een beste reis!
Veilig anderkant,Eveline!Die 2000km waar ons deur gery het,is redelik eentonig…kalaharibosse en grasveld,maar nou is ons by die see aan die weskus van Namibië..pragtig hier!
Wat heerlijk voor jullie. Geniet er van en laat ons foto,s zien.👍🏻
Geniet elke oomblik van die reis. Ek hoop daar is baie spesiale foto-geleemthede wat jou altyd sal laat terugdink aan die tydperk. Dis altyd so lekker om terug te blaai deur vorige besoeke. Hoe hou dir drie honde dit om so lank te moet ry? Jule stop darem seker gereeld om bene te rek.
Die brakkies is al gewoond daaraan.Net die een hou nie daarvan nie,maar ons gee hom kalmeertablette,wat die veearts voorgeskryf het.Hulle reis baie goed en ons stop gereeld,maar dan is hulle vol Botswana klitsgras en dorings.Ek sit heeltyd met ‘n klein skêrtjie en knip klossies hare met dorings in, af.Hulle lyk skoon motgevreet!😜😄
Daardie pilletjies werk goed! Ek ken daardie klitsies wat so klou. Hier is daar n sekere tyd van die jaar vergeet-my-niertjies(wat n onkruid hier is) wat saadjies het wat klou om te hou! Trompie lyk dan ook baie uitgerafel as ek klaar met hom is. 🙂
Ek praat nie eers van my vingerpunte wat vol fyn dorinkies is nie!
Beslis, hoop jy het n tweeser ook byderhand.
Dit voel dan net soos nou die dag dat ek die foto van daardie eensame tentjie tussen niks en nêrens gesien het…. en hier is julle alweer oppad? Geniet dit!!
Ons kom baie gereeld..so 3maal ‘n jaar…dis ons ander tuiste.Ek geniet hierdie plek,dis so besonders!
Ooooo lekker… ek sien uit na die mooi foto’s. Geniet! Veilig ry!
Ik wens jullie een mooie reis en een fijne tijd.
een veilige reis, perdebytjie en ik kijk al uit naar je verhalen en foto’s! 🙂
Een veilige en fantastische reis toegewenst en veel fotoplezier
Zo te lezen is de rit er naar toe al een avontuur op zich.
Ik heb perdeby eens opgezocht en zie nu dat het wesp betekend.
Ja,daardie insek wat so seer kan steek!
Ons sien uit na die fotos, geniet dit!
Baie dankie…ons is darem al veilig hierdiekant!
Kan nie wag om te sien met watse kunswerke jy terugkom nie, Dina!
Ek gaan bietjie rus,Dries,maar miskien kan ek nie die versoeking weerstaan om ‘n foto te neem nie!
Geniet die blaaskans, Dina!
Ai, ek is net terug en jy is weg. Geniet bytjie
Ek is darem op die lug…net huise verwissel…nie op ‘n natuurtrippie nie!
Oooooooo… lol ek dog jy is weer op ‘n mik-en-druk kamera avontuur lol
En dit hoekom ek nie werklik vakansies kan geniet nie. Die honde en katte bly tuis by die huissitter en ek wonder heeldag hoe gaan dit met hulle. Kan nie die diere saam neem Switserland toe as ons vir die kinders en kleinders gaan kuier nie.
Ek ken daardie gevoel!Hulle is net soos mens se kinders en dis vir ons ook erg as hulle nie kan saamgaan nie.